ระเบียบรัฐสภาระเบียบรัฐสภาว่าด้วยการแต่งตั้งผู้ช่วยในการปฏิบัติงานของสมาชิกสภาขับเคลื่อนการปฏิรูปประเทศพ.ศ. ๒๕๕๘[๑] อาศัยอำนาจตามความในข้อ ๓ ของคำสั่งหัวหน้าคณะรักษาความสงบแห่งชาติที่ ๓๔/๒๕๕๘ เรื่อง การอำนวยความสะดวกในการจัดทำร่างรัฐธรรมนูญ ลงวันที่ ๕ ตุลาคมพุทธศักราช ๒๕๕๘ ประธานสภานิติบัญญัติแห่งชาติ ทำหน้าที่ประธานรัฐสภาจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบรัฐสภาว่าด้วยการแต่งตั้งผู้ช่วยในการปฏิบัติงานของสมาชิกสภาขับเคลื่อนการปฏิรูปประเทศพ.ศ. ๒๕๕๘ข้อ ๒ระเบียบนี้ให้ใช้บังคับตั้งแต่วันที่ ๕ ตุลาคม พ.ศ. ๒๕๕๘ เป็นต้นไปข้อ ๓ให้สมาชิกสภาขับเคลื่อนการปฏิรูปประเทศมีผู้ช่วยในการปฏิบัติงานในตำแหน่งและอัตราค่าตอบแทน จำนวนคนละไม่เกิน ๓ อัตราดังต่อไปนี้(๑) ผู้เชี่ยวชาญประจำตัวสมาชิกสภาขับเคลื่อนการปฏิรูปประเทศ จำนวน ๑อัตรา ให้ได้รับค่าตอบแทนในอัตราเดือนละ ๒๔,๐๐๐ บาท(๒) ผู้ชำนาญการประจำตัวสมาชิกสภาขับเคลื่อนการปฏิรูปประเทศ จำนวน ๑อัตรา ให้ได้รับค่าตอบแทนในอัตราเดือนละ ๒๐,๐๐๐ บาท(๓) ผู้ช่วยดำเนินงานของสมาชิกสภาขับเคลื่อนการปฏิรูปประเทศ จำนวน ๑อัตรา ให้ได้รับค่าตอบแทนในอัตราเดือนละ ๑๕,๐๐๐ บาทบุคคลจะได้รับแต่งตั้งให้ดำรงตำแหน่งตาม (๑) (๒) หรือ (๓)ได้เพียงตำแหน่งเดียวและบุคคลดังกล่าวจะต้องไม่เป็นผู้ช่วยในการปฏิบัติงานของสมาชิกสภาขับเคลื่อนการปฏิรูปประเทศคนอื่นในตำแหน่งตาม(๑) (๒) หรือ (๓) อีกข้อ ๔ผู้เชี่ยวชาญประจำตัวสมาชิกสภาขับเคลื่อนการปฏิรูปประเทศผู้ชำนาญการประจำตัวสมาชิกสภาขับเคลื่อนการปฏิรูปประเทศและผู้ช่วยดำเนินงานของสมาชิกสภาขับเคลื่อนการปฏิรูปประเทศต้องมีคุณสมบัติทั่วไปและไม่มีลักษณะต้องห้าม ดังต่อไปนี้(๑) มีสัญชาติไทย(๒) มีอายุไม่ต่ำกว่าสามสิบห้าปีบริบูรณ์สำหรับผู้เชี่ยวชาญประจำตัวสมาชิกสภาขับเคลื่อนการปฏิรูปประเทศมีอายุไม่ต่ำกว่ายี่สิบห้าปีบริบูรณ์สำหรับผู้ชำนาญการประจำตัวสมาชิกสภาขับเคลื่อนการปฏิรูปประเทศและมีอายุไม่ต่ำกว่าสิบแปดปีบริบูรณ์สำหรับผู้ช่วยดำเนินงานของสมาชิกสภาขับเคลื่อนการปฏิรูปประเทศ(๓) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขด้วยความบริสุทธิ์ใจ(๔) ไม่เป็นคนไร้ความสามารถ คนเสมือนไร้ความสามารถคนวิกลจริตหรือจิตฟั่นเฟือนไม่สมประกอบ(๕) ไม่เป็นผู้บกพร่องในศีลธรรมอันดีจนเป็นที่รังเกียจของสังคม(๖) ไม่เป็นบุคคลล้มละลาย(๗) ไม่เป็นข้าราชการรัฐสภาสามัญ พนักงานราชการหรือลูกจ้างของส่วนราชการสังกัดรัฐสภาข้อ ๕ผู้เชี่ยวชาญประจำตัวสมาชิกสภาขับเคลื่อนการปฏิรูปประเทศจะต้องมีคุณสมบัติเฉพาะสำหรับตำแหน่งอย่างใดอย่างหนึ่ง ดังต่อไปนี้(๑) สำเร็จการศึกษาระดับปริญญาเอก และมีประสบการณ์เกี่ยวกับงานที่เหมาะสมกับการปฏิบัติหน้าที่ให้สมาชิกสภาขับเคลื่อนการปฏิรูปประเทศมาแล้วไม่น้อยกว่าหนึ่งปี(๒) สำเร็จการศึกษาระดับปริญญาโทและมีประสบการณ์เกี่ยวกับงานที่เหมาะสมกับการปฏิบัติหน้าที่ให้สมาชิกสภาขับเคลื่อนการปฏิรูปประเทศมาแล้วไม่น้อยกว่าสามปี(๓) สำเร็จการศึกษาระดับปริญญาตรีและมีประสบการณ์เกี่ยวกับงานที่เหมาะสมกับการปฏิบัติหน้าที่ให้สมาชิกสภาขับเคลื่อนการปฏิรูปประเทศมาแล้วไม่น้อยกว่าห้าปีข้อ ๖ผู้ชำนาญการประจำตัวสมาชิกสภาขับเคลื่อนการปฏิรูปประเทศจะต้องสำเร็จการศึกษาไม่ต่ำกว่าระดับปริญญาตรี และมีประสบการณ์เกี่ยวกับงานที่เหมาะสมกับการปฏิบัติหน้าที่ให้สมาชิกสภาขับเคลื่อนการปฏิรูปประเทศมาแล้วไม่น้อยกว่าสามปีข้อ ๗ผู้ช่วยดำเนินงานของสมาชิกสภาขับเคลื่อนการปฏิรูปประเทศจะต้องมีคุณสมบัติเฉพาะสำหรับตำแหน่งอย่างใดอย่างหนึ่ง ดังต่อไปนี้(๑) สำเร็จการศึกษาระดับปริญญาโทขึ้นไป(๒) สำเร็จการศึกษาระดับปริญญาตรีขึ้นไปและมีประสบการณ์เกี่ยวกับงานที่เหมาะสมกับการปฏิบัติหน้าที่ให้สมาชิกสภาขับเคลื่อนการปฏิรูปประเทศมาแล้วไม่น้อยกว่าสองปี(๓) ได้รับประกาศนียบัตรวิชาชีพชั้นสูง (ปวส.)และมีประสบการณ์เกี่ยวกับงานที่เหมาะสมกับการปฏิบัติหน้าที่ให้สมาชิกสภาขับเคลื่อนการปฏิรูปประเทศมาแล้วไม่น้อยกว่าสี่ปี(๔) ได้รับประกาศนียบัตรวิชาชีพ (ปวช.)และมีประสบการณ์เกี่ยวกับงานที่เหมาะสมกับการปฏิบัติหน้าที่ให้สมาชิกสภาขับเคลื่อนการปฏิรูปประเทศมาแล้วไม่น้อยกว่าห้าปี(๕) สำเร็จการศึกษาระดับมัธยมศึกษาตอนปลาย(ตามหลักสูตรของกระทรวงศึกษาธิการ)และมีประสบการณ์เกี่ยวกับงานที่เหมาะสมกับการปฏิบัติหน้าที่ให้สมาชิกสภาขับเคลื่อนการปฏิรูปประเทศมาแล้วไม่น้อยกว่าเจ็ดปีข้อ ๘ผู้เชี่ยวชาญประจำตัวสมาชิกสภาขับเคลื่อนการปฏิรูปประเทศ มีหน้าที่ความรับผิดชอบในการให้คำแนะนำปรึกษาทางด้านวิชาการที่เป็นประโยชน์ให้กับสมาชิกสภาขับเคลื่อนการปฏิรูปประเทศข้อ ๙ผู้ชำนาญการประจำตัวสมาชิกสภาขับเคลื่อนการปฏิรูปประเทศมีหน้าที่ความรับผิดชอบศึกษา ค้นคว้าข้อมูลข้อเท็จจริงและข้อกฎหมายประกอบการดำเนินงานของสมาชิกสภาขับเคลื่อนการปฏิรูปประเทศข้อ ๑๐ผู้ช่วยดำเนินงานของสมาชิกสภาขับเคลื่อนการปฏิรูปประเทศมีหน้าที่ความรับผิดชอบตามที่สมาชิกสภาขับเคลื่อนการปฏิรูปประเทศกำหนดข้อ ๑๑ให้สมาชิกสภาขับเคลื่อนการปฏิรูปประเทศเสนอชื่อบุคคลผู้มีคุณสมบัติทั่วไปและไม่มีลักษณะต้องห้ามตามข้อ๔ และมีคุณสมบัติเฉพาะสำหรับตำแหน่งตามข้อ ๕ ข้อ ๖ หรือข้อ ๗เพื่อแต่งตั้งเป็นผู้เชี่ยวชาญประจำตัวสมาชิกสภาขับเคลื่อนการปฏิรูปประเทศผู้ชำนาญการประจำตัวสมาชิกสภาขับเคลื่อนการปฏิรูปประเทศหรือผู้ช่วยดำเนินงานของสมาชิกสภาขับเคลื่อนการปฏิรูปประเทศ แล้วแต่กรณีโดยสมาชิกสภาขับเคลื่อนการปฏิรูปประเทศต้องให้คำรับรองว่าผู้นั้นมีประสบการณ์เกี่ยวกับงานที่เหมาะสมกับการปฏิบัติหน้าที่ให้สมาชิกสภาขับเคลื่อนการปฏิรูปประเทศตามที่กำหนดไว้ในระเบียบนี้และให้แจ้งด้วยว่าให้บุคคลนั้นเริ่มปฏิบัติงานในตำแหน่งดังกล่าวตั้งแต่เมื่อใด ทั้งนี้ตามแบบที่สำนักงานเลขาธิการสภาผู้แทนราษฎรกำหนดข้อ ๑๒ให้ผู้ถูกเสนอชื่อตามข้อ ๑๑ยื่นใบรายงานตัวตามแบบที่สำนักงานเลขาธิการสภาผู้แทนราษฎรกำหนดพร้อมหลักฐานดังต่อไปนี้(๑) สำเนาทะเบียนบ้าน และสำเนาบัตรประจำตัวประชาชนถ้ามีการเปลี่ยนชื่อ หรือนามสกุล ให้นำหลักฐานการเปลี่ยนชื่อหรือนามสกุลมาแสดงด้วย(๒) หลักฐานแสดงคุณวุฒิตามข้อ ๕ ข้อ ๖ หรือข้อ ๗ แล้วแต่กรณี(๓) รูปถ่ายหน้าตรง ไม่สวมหมวกหรือแว่นตาสีดำ ขนาด ๓ x ๔ เซนติเมตร ซึ่งถ่ายมาแล้วไม่เกิน ๖ เดือน จำนวน ๒ รูป(๔) ใบรับรองแพทย์ ซึ่งมีอายุไม่เกิน ๖ เดือนในกรณีผู้ที่ถูกเสนอชื่อเป็นผู้เชี่ยวชาญประจำตัวสมาชิกสภาขับเคลื่อนการปฏิรูปประเทศผู้ชำนาญการประจำตัวสมาชิกสภาขับเคลื่อนการปฏิรูปประเทศและผู้ช่วยดำเนินงานของสมาชิกสภาขับเคลื่อนการปฏิรูปประเทศ เป็นข้าราชการพนักงานหรือลูกจ้างของราชการ พนักงานส่วนท้องถิ่นหรือพนักงานรัฐวิสาหกิจต้องมีหนังสือยินยอมจากส่วนราชการ องค์กรปกครองส่วนท้องถิ่นหรือรัฐวิสาหกิจที่ผู้นั้นสังกัด แล้วแต่กรณีข้อ ๑๓ให้สำนักงานเลขาธิการสภาผู้แทนราษฎรตรวจสอบคุณสมบัติของผู้ถูกเสนอชื่อจากหลักฐานตามข้อ ๑๒ เมื่อเห็นว่าถูกต้องสมบูรณ์ตามหลักเกณฑ์และวิธีการที่กำหนดไว้ในระเบียบนี้ก็ให้มีคำสั่งแต่งตั้งผู้นั้นเป็นผู้เชี่ยวชาญประจำตัวสมาชิกสภาขับเคลื่อนการปฏิรูปประเทศผู้ชำนาญการประจำตัวสมาชิกสภาขับเคลื่อนการปฏิรูปประเทศหรือผู้ช่วยดำเนินงานของสมาชิกสภาขับเคลื่อนการปฏิรูปประเทศ แล้วแต่กรณี โดยให้ระบุอัตราค่าตอบแทนเป็นรายเดือนตามอัตราที่กำหนดไว้ในระเบียบนี้ไว้ในคำสั่งแต่งตั้งด้วยข้อ ๑๔ผู้เชี่ยวชาญประจำตัวสมาชิกสภาขับเคลื่อนการปฏิรูปประเทศผู้ชำนาญการประจำตัวสมาชิกสภาขับเคลื่อนการปฏิรูปประเทศและผู้ช่วยดำเนินงานของสมาชิกสภาขับเคลื่อนการปฏิรูปประเทศ พ้นจากตำแหน่งเมื่อ(๑) ตาย(๒) ลาออก(๓) ถูกจำคุกโดยคำพิพากษาถึงที่สุดให้จำคุก(๔) ขาดคุณสมบัติทั่วไปหรือมีลักษณะต้องห้ามตามที่กำหนดไว้ในข้อ ๔หรือขาดคุณสมบัติเฉพาะสำหรับตำแหน่งตามที่กำหนดไว้ในข้อ ๕ ข้อ ๖ หรือข้อ ๗แล้วแต่กรณี(๕) สมาชิกสภาขับเคลื่อนการปฏิรูปประเทศแจ้งเป็นหนังสือต่อสำนักงานเลขาธิการสภาผู้แทนราษฎรว่าไม่ประสงค์จะให้ผู้เชี่ยวชาญประจำตัวสมาชิกสภาขับเคลื่อนการปฏิรูปประเทศผู้ชำนาญการประจำตัวสมาชิกสภาขับเคลื่อนการปฏิรูปประเทศหรือผู้ช่วยดำเนินงานของสมาชิกสภาขับเคลื่อนการปฏิรูปประเทศ แล้วแต่กรณีปฏิบัติหน้าที่ต่อไป ให้สำนักงานเลขาธิการสภาผู้แทนราษฎรมีคำสั่งให้พ้นจากตำแหน่ง(๖) สมาชิกภาพของสมาชิกสภาขับเคลื่อนการปฏิรูปประเทศได้สิ้นสุดลงข้อ ๑๕การพ้นจากตำแหน่งไม่ว่าในกรณีใดผู้เชี่ยวชาญประจำตัวสมาชิกสภาขับเคลื่อนการปฏิรูปประเทศ ผู้ชำนาญการประจำตัวสมาชิกสภาขับเคลื่อนการปฏิรูปประเทศและผู้ช่วยดำเนินงานของสมาชิกสภาขับเคลื่อนการปฏิรูปประเทศไม่มีสิทธิเรียกร้องค่าตอบแทนหรือเงินอื่นใดจากสำนักงานเลขาธิการสภาผู้แทนราษฎรข้อ ๑๖ให้ประธานสภานิติบัญญัติแห่งชาติรักษาการตามระเบียบนี้ประกาศณ วันที่ ๑๙ ตุลาคม พ.ศ. ๒๕๕๘ศาสตราจารย์พิเศษพรเพชร วิชิตชลชัยประธานสภานิติบัญญัติแห่งชาติทำหน้าที่ประธานรัฐสภาปริยานุช/จัดทำ๒ พฤศจิกายน๒๕๕๘ปริญสินีย์/ตรวจ๒๓ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๖๙ ง/หน้า ๑/๒๗ ตุลาคม ๒๕๕๘